本草文献
【性味】辛甘,温。
①《别录》:"无毒。"
②《药性论》:"味甘,平。"
③《蜀本草》:"温。"
④《滇南本草》:"性微温,味微辛。"
【归经】入肝、肾经。
①《滇南本草》:"入肝、肾二经。"
③《本草经疏》:"入手厥阴,足少阴、厥阴。"
【功用主治】补肾壮阳,祛风除湿。治阳痿不举,小便淋沥,筋骨挛急,半身不遂,腰膝无力,风湿痹痛,四肢不仁。
①《本经》:"主阴痿绝伤,茎中痛。利小便,益气力,强志。"
②《别录》:"坚筋骨。消瘰疬、赤痈;下部有疮,洗,出虫。"
③《日华子本草》:"治一切冷风劳气,补腰膝,强心力,丈夫绝阳不起,女子绝阴无子,筋骨挛急,四肢不任,老人昏耄,中年健忘。"
④《医学入门》:"补肾虚,助阳。治偏风手足不遂,四肢皮肤不仁。"
【用法与用量】内服:煎汤,1~3钱;浸酒、熬膏或入丸、散。外用:煎水洗。
【宜忌】阴虚而相火易动者忌服。
①《本草经集注》:"薯蓣为之使。"
②《日华子本草》:"紫芝为使。得酒良。"
③《本草经疏》:"虚阳易举,梦遗不止,便赤口干,强阳不痿并忌之。"
【选方】①治偏风,手足不遂,皮肤不仁:仙灵脾一斤,细锉,以生绢袋盛,于不津器中,用无灰酒二斗浸之,以厚纸重重密封,不得通气,春夏三日,秋冬五日。每日随性暖饮之,常令醺醺,不得大醉。(《圣惠方》)
②治风走注疼痛,来往不定:仙灵牌一两,威灵仙一两,芎藭一两,桂心一两,苍耳子一两。上药,捣细罗为散。每服,不计时候,以温酒调下一钱。(《圣惠方》仙灵脾散)
③治目昏生翳:仙灵脾、生王瓜(即小栝楼红色者)等分。为末,每服一钱,茶下,日二服。(《圣济总录》)
④治牙疼:仙灵脾,不拘多少,为粗末,煎汤漱牙齿。(《奇效良方》固牙散)
【名家论述】①《纲目》:"淫羊藿,性温不寒,能益精气,真阳不足者宜之。"
②《本草经疏》:"淫羊藿,其气温而无毒。《本经》言寒者,误也。辛以润肾,甘温益阳气,故主阴痿绝阳,益气力,强志。茎中痛者,肝肾虚也,补益二经,痛自止矣。膀胱者。州都之官,津液藏焉,气化则能出矣,辛以润其燥,甘温益阳气以助其化,故利小便也。肝主筋,肾主骨,益肾肝则筋骨自坚矣。辛能散结,甘能缓中,温能通气行血,故主瘰疬赤痈,及下部有疮,洗出虫